GFPT อวดงบ Q1 โตกว่า 6 เท่าตัว! แตะ 456 ลบ. รับรายได้ขาย-ส่วนแบ่งกำไรเพิ่ม
GFPT อวดงบ Q1 กำไรโต 651% แตะ 456 ลบ. อานิสงส์รายได้ขายและส่วนแบ่งกำไรจากเงินลงทุนในบริษัทร่วมเพิ่มขึ้น
GFPT อวดงบ Q1 กำไรโต 651% แตะ 456 ลบ. อานิสงส์รายได้ขายและส่วนแบ่งกำไรจากเงินลงทุนในบริษัทร่วมเพิ่มขึ้น
12 พ.ค. 2565

บริษัท จีเอฟพีที จำกัด (มหาชน) หรือ GFPT รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ มีรายได้จากการขายรวมในไตรมาสที่ 1/2565 อยู่ที่ 4,008.51 ล้านบาท เพิ่มขึ้น 704.52 ล้านบาท หรือ เพิ่มขึ้น 21.32% จากงวดเดียวกันของปีก่อน มีสาเหตุหลักจากรายได้จากธุรกิจอาหาร เพิ่มขึ้น 703.87 ล้านบาท หรือเพิ่มขึ้น 45.24% จากงวดเดียวกันของปีก่อน
นอกจากนี้มีรายได้อื่นของกลุ่มบริษัท อยู่ที่  109.61 ล้านบาท เพิ่มขึ้น 37.36 ล้านบาท หรือเพิ่มขึ้น 51.71 จากงวดเดียวกันของปีก่อน โดยรายได้อื่นที่เพิ่มขึ้นส่วนใหญ่มาจากขายเบ็ดเตล็ด (วัสดุอะไหล่)
ทั้งนี้บริษัทฯ มีส่วนแบ่งกำไรจากเงินลงทุนในบริษัทร่วมตามวิธีส่วนได้เสียของกลุ่มบริษัท อยู่ที่ 192.09 ล้านบาท เพิ่มขึ้น 160.25 ล้านบาท หรือเพิ่มขึ้น 503.19% จากจากงวดเดียวกันของปีก่อน โดยบริษัท จีเอฟพีที นิชิเร (ประเทศไทย) จำกัด (GFN) มีส่วนแบ่งกำไร อยู่ที่ 101.17 ล้านบาท เพิ่มขึ้น 153.17 ล้านบาท หรือเพิ่มขึ้น 294.57% จากจากงวดเดียวกันของปีก่อน มีสาเหตุหลักจากราคาขายชิ้นส่วนไก่ในประเทศเพิ่มขึ้น สำหรับบริษัท แมคคีย์ ฟู้ด เซอร์วิสเซส (ประเทศไทย) จำกัด (McKey) มีส่วนแบ่งกำไร อยู่ที่ 90.92 ล้านบาท เพิ่มขึ้น 7.08 ล้านบาท หรือเพิ่มขึ้น 8.44% จากจากงวดเดียวกันของปีก่อน โดยมีสาเหตุหลักจากปริมาณส่งออกไก่แปรรูปปรุงสุกเพิ่มขึ้น